b'\n_START_ARTICLE_\nNaklit\n_START_PARAGRAPH_\nNaklit je vrsta Marsovih meteoritov ali SNC meteoritov. Spadajo v skupino ahondritov (kamniti meteoriti)._NEWLINE__NEWLINE_Doslej so na\xc5\xa1li samo 7 meteoritov te vrste. Prvi je bil meteorit, ki je padel leta 1911 v kraju El-Nakla blizu Aleksandrije v Egiptu. Imel je te\xc5\xbeo okoli 10 kg. Zadnji naklit so na\xc5\xa1li 15. decembra 2003 na Antarktiki._NEWLINE_Nakliti so magmatske kamnine, ki so bogate z avgitom. Nastali so pred pribli\xc5\xbeno 1,3 milijardami let iz bazaltne magme. Vsebujejo kristale avgita in olivina. \xc4\x8ce njihovo starost primerjamo s starostjo nekaterih kraterjev na Marsu, bi lahko trdili, da so nakliti nastali ob kreiranju vulkanskih podro\xc4\x8dij Tarsis, Elysium ali Syrtis Major Dokazano je bilo, da so bili nakliti v teko\xc4\x8di vodi pred okoli 620 milijoni let. S povr\xc5\xa1ine Marsa so bili izvr\xc5\xbeeni pred 10,75 milijoni let zaradi padca asteroida, na Zemljo pa so padli pred 10.000 leti .'